**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 6**

Днес **06.02.2024г**. /четвъртък/ от 08.30 часа в стаята на съветника в Община Никопол се проведе **шестото** заседание на Общински Съвет – Никопол.

На заседанието присъстват: общинските съветници, Кмета на Община Никопол – Емил Цеков, зам. кмета на общината Анелия Димитрова.

Заседанието се председателства от Ивелин Савов – Председател на ОбС – Никопол, протоколчик – Ралица Александрова – техн.сътрудник в ОбС – Никопол.

Ив.Савов: Уважаеми общински съветници, уважаеми г-н Цеков, на основание чл.23, ал.4, т.1 от ЗМСМА, откривам шестото по ред заседание на Общински съвет – Никопол.

Имаме кворум, от 13 общински съветника в залата присъстват 9. Отсъства по уважителни причини, с подадено писмено уведомление към мен, общинския съветник Любомир Мачев, а също и Красимир Халов. Д-р Андреев и Детелин Иванов ще се присъединят към нас след малко.

Колеги, материалите по проекта за дневен ред Ви бяха изпратени, запознали сте се с тях. Свиках тази сесия днес, защото е необходимо да се вземат спешно решения.

Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 9 СЪВЕТНИКА

„ЗА“ – 9 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1.**Докладна записка **относно:**Кандидатстване по „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури“ по Програма за морско дело, рибарство и аквакултури /ПМДРА/ 2021-2027г. и създаване на МЕСТНА ИНИЦИАТИВНА РИБАРСКА ГРУПА в партньорство с Община Белене и Община Гулянци.

Вносител: Кмет на общината

**2**.Докладна записка **относно:**  Утвърждаване състав на Обществен съвет, създаден на основание чл. 35 от Закона за социално подпомагане и чл. 52-54 от Правилника за прилагане на Закона за социално подпомагане за мандат **2023/2027**

Вносител: Кмет на общината

**3**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Отношение взеха:

Ан.Димитрова: В докладната записка доста обширно е обяснено за инициативата за сформиране на такава рибарска група. Подхода тук влиза с пълна сила за рибарство и аквакултури. В предни периоди често се правеха опити за създаването на такава група, но поради лични интереси и не достатъчна информираност, не се получаваше. През 2016г. се създаде Сдружение „Амур Никопол“, които са едни от партньорите. Целта е да се включат за оказване на техническа помощ за създаване на групи, а след това и Стратегия за оказване на помощ за хората които се занимават с това. В тази група ще влязат общини, Неправителствени организации и представители на стопанския сектор. Ние поканихме „Елиа Милк“ и Сдружение „Амур Никопол“ за партньори от нашата община. Изискванията са да са изрядни, да нямат задължения, да не са осъждани. В едно сдружение за МИРГ трябва да са минимум две общини. В началото обсъждахме да влязат четири – Долна Митрополия, Гулянци, Никопол и Белене. В крайна сметка съгласие се постигна между три общини, с изключение на Долна Митрополия. Местостоянка и риболовни кораби има в с.Сомовит, община Гулянци, но пък те нямат сдружение на рибарите. В общината като партньор са предложили „Люляците“ което е стопанско сдружение. В община Белене е Фондация “Остров Белене“ - за туризъм. Имаме представители на различни сектори. Решение на ОбС имат вече Гулянци и Белене, затова и ние днес трябва да вземем такова. Срока за кандидатстване е до 17ч. на 20-ти февруари.

**Забележка:** Детелин Иванов и д-р Цветан Андреев влизат в залата. Кворум 11 общински съветника.

Ив.Савов: Водещ партньор ще бъдем ние. Ако бъде одобрена Стратегията, ще има две работни места. Фронт офиса ще е при нас. Бюджета още не е определен. Това ще е следваща стъпка.

Ан.Димитрова: Срока за изпълнение е 3 месеца от подписването на Споразумението, след това е изработването на Стратегията.

Ив.Савов: Колеги, гласуваме проекта за решение */чете проекта за* *решение/.*

На основание чл. 21, ал. 1, т. 15 и чл.59 и чл. 61 от Закона за местното самоуправление и местната администрация, Общински съвет- Никопол прие следното

**Р Е Ш Е Н И Е:**

**№ 58/06.02.2024г.**

**1.** Общински съвет - Никопол дава съгласие Община Никопол да кандидатства и реализира проект по Процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури“ по Програма за морско дело, рибарство и аквакултури /ПМДРА/ 2021-2027г.;

**2.** Общински съвет – Никопол дава съгласие Община Никопол да сключи партньорско споразумение с Община Белене, Община Гулянци, СНЦ „ АМУР - НИКОПОЛ“ с ЕИК 176812400, Млекопреработвателно предприятие „Елиа Милк“ ООД с ЕИК : 114687744, Фондация "Остров Белене" с ЕИК: 176997433, „Люляците 2020“ ООД. за изпълнението на проектно предложение като водещ партньор по Процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури“ по Програма за морско дело, рибарство и аквакултури /ПМДРА/ 2021-2027г.

**3.** Общински съвет - Никопол дава съгласие Община Никопол да бъде кандидат /водещ партньор/ за представяне и реализиране на проект за финансиране по Процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури“ по Програма за морско дело, рибарство и аквакултури /ПМДРА/ 2021-2027г.

**4.** Общински съвет – Никопол дава съгласие Община Никопол да включи в територията на създадения МИРГ, всички населени места от територията на община Никопол., а именно: гр. Никопол и селата Бацова махала, Санадиново, Новачене, Асеново, Дебово, Евлогиево, Муселиево, Жернов, Черковица, Драгаш войвода, Въбел, Любеново и Лозица.

**5.** Общински съвет – Никопол дава съгласие Община Никопол да бъде учредител на Местна инициативна рибарска група;

**6.** Общински съвет гр. Никопол определя за представител на Община Никопол в Учредителното събрание за учредяване на МИРГ – Емил Асенов Цеков – Кмет на Община Никопол, като същия подпише и Споразумението за партньорство.

**7.** Общински съвет гр. Никопол определя за представител на Община Никопол в Колективния върховен орган на МИРГ да бъде Емил Асенов Цеков – Кмет на Община Никопол.

**8.** Общински съвет – Никопол дава съгласие да се финансира етапа на подготвителна помощ по проект за финансиране по Процедура BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие“ по Приоритет 3 „Осигуряване на условия за устойчива синя икономика в крайбрежните, островните и вътрешните райони и насърчаване на развитието на общностите, занимаващи се с рибарство и аквакултури“ по Програма за морско дело, рибарство и аквакултури /ПМДРА/ 2021-2027г. в размер на 30 000 (тридесет хиляди лева).

**9.** Общински съвет – Никопол определя Емил Асенов Цеков - кмет на Община Никопол, да подписва формуляра за кандидатстване за предоставяне на безвъзмездна финансова помощ по Програма за морско дело, рибарство и аквакултури 2021-2027, финансирана от Европейския фонд за морско дело, рибарство и аквакултури, Процедура чрез подбор на проекти: BG14MFPR001-3.001 „Изграждане на капацитет и подготвителни действия в подкрепа на разработването и бъдещото изпълнение на стратегиите за Водено от общностите местно развитие”.

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА / Айлян Пашала, Детелин Иванов, Димитър Бързев, Ерен Екремов, Ивелин Савов, Илияна Великова, Майдън Сакаджиев, Моника Георгиева, Николай Николаев, Сали Бинбашиев, Цветан Андреев /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отн. взеха:

Ан.Димитрова: Бяхме изпратили писма до институциите от които трябва да имаме представители и съответно с техните отговори състава на Обществения съвет беше сформиран.

Ив.Савов: Колеги, гласуваме проекта за решение */чете проекта за* *решение/.*

На основание чл. 21, ал. 1, т. 23 и ал. 2 от Закона за местното самоуправление и местната администрация и във връзка с чл. 35 от Закона за социалното подпомагане и чл. 52-54 от Правилника за прилагането му, Общински съвет- Никопол прие следното

**Р Е Ш Е Н И Е:**

**№ 59/06.02.2024г.**

**1.** Общински съвет – Никопол определя състав на **Обществения съвет**, създаден на основание на Закона за социално подпомагане за мандат 2023-2027, както следва:

Председател: Анелия Димитрова – Зам.-Кмет на Община Никопол

Членове: 1.Майдън Сакаджиев– Зам.-Председател на Общински съвет - Никопол

2. Вероника Владимирова – Николаева – гл.мед.сестра при „МБАЛ Никопол“ ЕООД

3. Атидже Бинбашиева – мл.експерт „Образование и култура“ в Община Никопол

4. Мая Пенкова – директор на Дирекция „Социално подпомагане“ Никопол

5. Гюлденис Сакаджиева – мл.експерт „Социални дейности, здравеопазване и трудова заетост“ в Община Никопол

6. Искра Ангелова – секретар на „Местна комисия за борба срещу противообществените прояви на малолетните и непълнолетните“ в Община Никопол

7. д-р Цветан Андреев – общински съветник, председател на ПК „Социални дейности, здравеопазване, трудова заетост, европейска интеграция, международно сътрудничество и демографски проблеми“

8. Клара Генова– Управител на Център за обществена подкрепа Никопол

9. Володя Генчев– кмет на село Черковица

10. Стоян Дамянов– кмет на село Въбел

**2.** При необходимост съставът на **Обществения съвет** може да бъде допълван и изменян с решение на Общински съвет – Никопол.

**3.** Членовете на **Обществения съвет** са длъжни да спазват нормативните изисквания за защита на информацията за потребителите на социални услуги, която им е станала известна при осъществяването на тяхната дейност.

ГЛАСУВАЛИ -11 СЪВЕТНИКА

„ЗА“ – 11 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРЕТА ТОЧКА ОТ ДНЕВНИЯ РЕД**

Без дебат по точката.

Ив.Савов: Колеги, поради изчерпване на дневния ред, закривам днешното заседание на Общински съвет – Никопол.

Заседанието приключи в 09:00 часа.

**ПРЕДСЕДАТЕЛ ОбС: /п/**

**/Ивелин Савов/**

**ЗАМ.ПРЕДСЕДАТЕЛ ОбС: /п/**

**/Майдън Сакаджиев/**

**ЗАМ.ПРЕДСЕДАТЕЛ ОбС: /п/**

**/Моника Георгиева/**

**ПРОТОКОЛЧИК: /п/**

**/Ралица Александрова/**